После Стаљинграда су Немци изгубили иницијативу али она још увек није прешла у руке Совјета. Безнадежни немачки контранапад у лето 1943. под командом фон Манштајна привремено је зауставио совјетско напредовање и довео је до највеће тенковске битке у историји. Курска битка је била последља велика немачка офанзива на Источном фронту. Совјети су били упознати са планираним немачким нападом и припремили су снажне одбрамбене положаје на Курској избочини. Захваљујући благовремено припремљеној одбрани, Црвена армија је зауставила немачки продор након само . После Курска, иницијатива је прешла у руке Совјета који су били у сталној офанзиви све до пада Берлина у мају 1945.